钦定古今图书集成/理学汇编/学行典/第145卷 > 书经 > 《多方》
## 钦定古今图书集成/理学汇编/学行典/第145卷 > 书经 > 《多方》

“惟圣罔念”，作狂；惟狂克念，作“圣。”

〈大全〉王氏曰：“操则存，舍则亡，其心之谓与！思曰睿，睿作圣。操其心以思，所谓念也。罔念虽圣，可以作狂；故克念则狂，亦可以作圣。”　林氏曰：“念、不念之闲，圣、狂所以分也。苟其质之圣矣，自恃其圣而不之思，日复一日，天命之性益就雕丧，其作狂也何有？苟其质之狂矣，自耻其狂而思之，日复一日，天命之性忽然而复，其作”圣也何有？